10Jvol. 3 Jurnalul Oficial al Uniunii Europene 111 32004R1086 L 207/10 JURNALUL OFICIAL AL UNIUNII EUROPENE 10.6.2004 REGULAMENTUL (CE) NR. 1086/2004 AL COMISIEI din 9 iunie 2004 de modificare a Regulamentului (CE) nr. 1210/2003 al Consiliului privind anumite restricții specifice în relațiile economice și financiare cu Irak COMISIA COMUNITATILOR EUROPENE, având în vedere Tratatul de instituire a Comunității Europene, având în vedere Regulamentul nr. 1210/2003 al Consiliului 2003 privind anumite restricții specifice în relațiile economice și finan- ciare cu Irak și de abrogare a Regulamentului (CE) nr. 2465/96 (1), în special articolul 11 litera (b), întrucât: (1) Anexa III la Regulamentul (CE) nr. 1210/2003 enumeră persoanele juridice, organismele publice, societățile, instituțiile publice și entitățile care au făcut parte din fosta administrație a Irakului și în legătură cu care se dispune, în temeiul regulamentului respectiv, blocarea fondurilor și a resurselor economice. (2) Anexa IV la Regulamentul (CE) nr. 1210/2003 enumeră persoanele fizice și juridice, organismele sau entitățile aso- ciate cu regimul fostului președinte Saddam Hussein și care fac obiectul înghețării fondurilor și resurselor economice în temeiul regulamentului în cauză. (3) La 2 iunie 2004, Comitetul pentru sancţiuni al Consiliului de Securitate al Organizaţiei Națiunilor Unite a decis modificarea listei conținând detaliile legate de Saddam Hussein şi de alți înalți demnitari ai fostului regim irakian, de membrii familiilor lor și de entitățile deținute sau controlate de aceștia sau de persoane acționând în numele sau la ordinele lor, cărora trebuie să li se aplice blocarea fondurilor și resurselor economice. Prin urmare, anexa IV trebuie modificată în consecință. (4)  Este necesar transferul a cinci intrări din anexa III în anexa IV, precum și modificarea a două dintre aceste intrări. (5)  Pentru a se garanta că măsurile prevăzute în prezentul regulament sunt eficiente, prezentul regulament trebuie să intre de îndată în vigoare, ADOPTĂ PREZENTUL REGULAMENT: Articolul 1 (1) Anexa III la Regulamentul (CE) nr. 1210/2003 se modifică în conformitate cu anexa I la prezentul regulament. (2) Anexa IV la Regulamentul (CE) nr. 1210/2003 se modifică în conformitate cu anexa II la prezentul regulament. Articolul 2 Prezentul regulament intră în vigoare la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Bruxelles, 9 iunie 2004. () JOL 169, 8.7.2003, p. 6. Regulament, astfel cum a fost modificat ultima dată prin Regulamentul (CE) nr. 979/2004 al Comisiei din 14.5.2004 (JO L 180, 5.5.2004, p. 9). Pentru Comisie Christopher PATTEN Membru al Comisiei